નવી દિલ્હી તા.ર૮ : વાનાક્રાઇના આતંકના મહિના બાદ નવા 'પેટવ્રેપ' રેનસમવેયરે વિશ્વના અનેક દેશોને માઠી અસર પહોંચાડી છે. જેમાં ભારત અને યુરોપ પણ સામેલ છે. ગઇકાલે યુકે, રૂસ, ફ્રાન્સ, સ્પેનમાં તેણે કન્ઝયુમર, શીપીંગ, નાગરિક ઉડ્ડયન, ઓઇલ એન્ડ ગેસ કંપનીઓ ઉપર હુમલો કર્યો હતો. પીટરેપને પેટીયા નામના જુના રેનસમવેયરનું એડવાન્સ વર્ઝન માનવામાં આવી રહ્યુ છે. પેટીયાએ ર૦ ટોચની કંપનીઓની કોમ્પ્યુટર સ્ક્રીન લોક કરી દીધી હતી અને જેને અનલોક કરવા માટે ૩૦૦ ડોલરની ડિમાન્ડ કરવામાં આવી હતી. આ રેનસમવેયરે મોનડેલ્જ, મર્ક અને મેર્સ જેવાને ખાસ કરીને નિશાના ઉપર લીધા હતા. એન્ટી વાયરસ સોફટવેર સપ્લાય કરનાર કંપની એવીરાએ આની પુષ્ટી કરી છે.